Politiet: Overvåkningsvideo avslørte løgn
Dette er en av flere usannheter politiet mener de har tatt den drapssiktede i. - Vi har tatt ham i løgner der vi kan kontrollere opp mot det vi regner som sikre opplysninger, sier politiadvokat Trond Eide til VG. Da småbarnsmoren Ingebjørg Skråmestø ble funnet død i den drapssiktede 63-åringens leilighet den 5. mars i år, ble han avhørt på stedet. Politiet sier de raskt fikk mistanke om at noe var galt. Det var blant annet hans forklaring her som senere skulle vikle ham inn i det politiet mener er en drapssak. Etter det VG får opplyst, mener politiet at kvinnen ble drept av en overdose heroin, og at 63-åringen presset henne til å ta overdosen. Etter det VG får opplyst forklarte han seg uriktig opp mot flere punkter politiet kunne kontrollere mot sikre kilder.Blant annet forklarte han at 25-åringen var så ruset da han kom inn sammen med henne i leiligheten på Bønes natt til 5. mars, at hun måtte støttes inn døren. Etter det VG får opplyst så viser overvåkningsvideoen at det ikke er tilfelle: Skråmestø gikk helt fint inn på egenhånd. VG er også kjent med at 63-åringens forklaring om hvordan Skråmestø skal ha dødd av overdose, ikke stemmer overens med obduksjonsrapporten. - I denne saken har vi både tekniske og taktiske beviser, og vi mener det var riktig å gå til pågripelse nå, sier politiadvokat Trond Eide til VG.Etter det VG får opplyst er det også andre forklaringer rundt mannens bevegelser, og hans bruk av internett og telefon, viktige i politiets mistankegrunnlag mot 63-åringen. Også beslaget av brukerutstyret som politiet mener har vært brukt til drapet, har styrket politiets mistanke, får VG opplyst. - Vi kan ikke kommentere konkret hvilke beviser vi sitter på, sier Eide.Ingebjørg Skråmestø ble bare 25 år gammel. Hun hadde kjennskap til et rusmiljø, men hennes mor er tydelig på at datteren aldri hadde ville ta en overdose. - Moren har vært tydelig fra første dag, at dette kunne hun ikke ha gjort selv, sier bistandsadvokat Bjarte Aarlie til VG. Han sier familien er lettet over at politiet ser ut til å ha nok informasjon til å gi et svar på hva som skjedde med datteren. Mannen er tidligere kjent hos politiet og har dommer på seg for brudd på narkotikaloven. I 2012 ble han tatt for salg av brukerdoser med heroin og oppbevaring av nær 250 gram hasj. - Han stiller seg selv helt uforstående til siktelsen mot seg, og tar dette veldig tungt, sier forsvarer Kim Lind Villanger til VG.
Den drapssiktede 63-åringen sier at småbarnsmoren Ingebjørg Skråmestø (25), sjanglet inn døren i leiligheten hans. Men overvåkningsbildene viser at hun gikk helt fint selv. 63-åringen sier at småbarnsmoren Ingebjørg Skråmestø (25), sjanglet inn døren i leiligheten hans. Men overvåkningsbildene viser at hun gikk helt fint selv.